ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670015231

ขอให้แก้ไขปัญหากรณีได้รับความเดือดร้อนจากการก่อสร้างรั้วบ้าน ของบ้านเลขที่ .... ถนนบรมราชชนนี ซอยบรมราชชนนี 62/2 แขวงศาลาธรรมสพน์ เขตทวีวัฒนา กรุงเทพมหานคร เนื่องจากผู้ร้องแจ้งว่าบ้านหลังดังกล่าวได้ทำการก่อสร้างรั้วล้อมรอบบริเวณบ้าน โดยมีพื้นที่จำนวน 2 แปลง ซึ่งในการก่อสร้างฯ มีการตอกเสาเข็มแต่ไม่ส่งผลกระทบต่อผู้ร้อง และประชาชนในพื้นที่ใกล้เคียงแต่อย่างใด แต่มีการอ๊อกเหล็กทำให้เศษผงของเหล็ก ปลิวเข้ามาในดวงตา ทำให้เกิดอาการตาบวมมาจนถึงจมูก เนื่องจากได้รับสารพิษ (ระบุข้อมูลตามผู้ร้องแจ้ง) ซึ่งผู้ร้องได้ทำการแจ้งกับทางผู้รับเหมาที่กำลังทำการก่อสร้างอยู่ในขณะนั้นให้เว้นระยะห่างจากผู้ร้องประมาณ 300-400 เมตร แต่ได้ดำเนินการก่อสร้างตรงบริเวณอื่นแทน ซึ่งรวมพื้นที่ที่มีการก่อสร้างรั้วบ้านทั้งหมดจำนวน 5 ไร่ โดยผู้ร้องทราบมาว่าจะมีการดำเนินการก่อสร้างรั้วบ้านเป็นระยะเวลาประมาณ 6 เดือน ซึ่งปัจจุบัน (วันที่ 12 เมษายน 2567) มีความคืบหน้าในการก่อสร้างรั้วบ้านไปแล้วจำนวนร้อยละ 60 ของพื้นที่ จากกรณีดังกล่าวส่งผลให้ผู้ร้องและประชาชนที่อาศัยอยู่ในพื้นที่จำนวน 7 หลังคาเรือนได้รับความเดือดร้อน ประสบปัญหามาเป็นระยะเวลาประมาณ 4 เดือนกว่า  

//  (แจ้งข้อมูลเพิ่มเติม 20/10/2567) ผู้ร้องแจ้งข้อมูลเพิ่มเติมเกี่ยวกับรายละเอียดของการก่อสร้างรั้วของบ้านหลังดังกล่าวโดยมีผู้ว่าจ้างจำนวน 2 คน มีความสัมพันธ์เป็นสามีภรรยากัน บุคคลที่1 เพศหญิง (ทราบชื่อ-นามสกุล) อายุประมาณ 60 ปี ส่วนสูงประมาณ 177 เซนติเมตร รูปร่างสูงใหญ่ ผิวสีขาวแดง ผมสีดำ , บุคคลที่ 2 เพศชาย (ทราบชื่อ-ไม่ทราบนามสกุล) อายุประมาณ 60 ปี ส่วนสูงประมาณ 177 เซนติเมตร รูปร่างสันทัด หน้าแหลม ผิวสีดำแดง ผมสีดำ และได้ทำการว่าจ้างผู้รับเหมาจำนวน 2 คน ผู้รับเหมาบุคคลที่ 1 เพศชาย (ทราบชื่อ-นามสกุล) อายุประมาณ 62 ปี ส่วนสูงประมาณ 170 เซนติเมตร รูปร่างสันทัด ผิวสีดำแดง ผมสีดำปนขาว และผู้รับเหมาบุคคลที่ 2 เพศชาย (ทราบชื่อ-นามสกุล) อายุประมาณ 35 ปี ส่วนสูงประมาณ 180 เซนติเมตร รูปร่างสูงใหญ่ ผิวสีดำแดง ผมสีดำ โดยมีความสัมพันธ์เป็นบุตรของบุคคลที่1 และหลังจากที่ผู้ร้องได้ทำการแจ้งเรื่องกับทางสำนักงานเขตทวีวัฒนา ต่อมาประมาณต้นเดือนพฤษภาคม 2567 ได้มีการเชิญทั้ง 2 คนเข้าพบผู้อำนวยการเขตทวีวัฒนา เพื่อแจ้งเรื่องดังกล่าวว่า ทั้ง 2 คนทำให้ผู้อื่นเดือดร้อนส่งผลให้มีอาการเจ็บป่วยจนเข้าโรงพยาบาล โดยทั้ง 2 คนได้ชี้แจงกับทางเขตว่า "จะรับผิดชอบกับการที่มีผู้ป่วยทั้งหมดเอง" ซึ่งผู้ร้องแจ้งว่าได้เข้ารับการรักษาตัวที่โรงพยาบาลปิยราชมหาการุณย์ โดยมีค่ารักษาประมาณ 35,000 บาท (สามหมื่นห้าพันบาทถ้วน) รวมไปถึงจะรับผิดชอบรั้วบ้านของผู้ร้องด้วย หากยังมีการก่อสร้างอยู่จะไม่มีการอ๊อกเหล็กหรือทาสีทินเนอร์อีก (จะไม่ทำให้เกิดมลพิษทำให้ผู้ร้องต้องเจ็บป่วยและเสียหายอีก) (บันทึกตามผู้ร้องแจ้ง) และผู้รับเหมาได้แจ้งกับทางเขตฯ ว่าจะขนย้ายเครื่องมือออกจากพื้นที่ภายในวันที่ 15 พฤษภาคม 2567 ต่อมาหลังจากประชุมเสร็จแล้ว ผู้รับเหมาบุคคลที่ 2 ได้เข้ามาเจรจาส่วนตัวกับผู้ร้องว่า "ขอชำระค่าเสียหายเพียง 5,000 บาท (ห้าพันบาทถ้วน)" และผู้ร้องได้รับเงิน จำนวน 5,000 บาท (ห้าพันบาทถ้วน) ปัจจุบัน วันที่ 20 ตุลาคม 2567 ผู้รับเหมายังคงก่อสร้างอยู่ภายในบริเวณดังกล่าวเช่นเดิม โดยผู้ร้องทราบว่าจะต้องมีการอ๊อกเหล็กเพิ่มอีก 3 จุด ซึ่งผู้ร้องเห็นว่าทางผู้รับเหมาได้เห็นใบรับรองแพทย์ของผู้ร้องจะมีการจงใจกระทำดังกล่าว โดยทราบว่าในใบรับรองแพทย์ของผู้ร้องได้ระบุไว้ว่าหากผู้ร้องมีโรคแทรกซ้อนอีกอาจส่งผลทำให้เสียชีวิตได้ ต่อมาเมื่อวันที่ 18 ตุลาคม 2567 ผู้ร้องได้ติดต่อไปยังฝ่ายโยธาของเขตทวีวัฒนา และได้รับการติดต่อจากนายฐากูล ไม่ทราบนามสกุล เป็นเจ้าหน้าที่ฝ่ายโยธา ได้แจ้งกับผู้ร้องว่า "เวลานี้ทางผู้รับเหมาได้มาทำการขออนุญาตสร้างตึก 1 หลังแล้ว" ผู้ร้องจึงเห็นว่าเมื่อในที่ประชุมได้มีการตกลงว่าจะไม่มีการอ๊อกเหล็กหรือทาสีทินเนอร์อีกเพื่อสร้างมลพิษทำให้ผู้ร้องต้องเจ็บป่วยและเสียหายอีก และผู้รับเหมาออกจากพื้นที่หยุดการก่อสร้างตั้งแต่พระอาทิตย์ตก ไม่ควรเข้ามาสั่งการผู้ร้องภายในพื้นที่ของผู้ร้อง เช่น ผู้รับเหมามีการสั่งการว่าห้ามนำรถของบุคคลในครอบครัวผู้ร้องมาจอดบนถนนบริเวณข้างรั่วของบ้านที่กำลังทำการก่อสร้าง ประกอบกับผู้ร้องแจ้งว่าเมื่อวันที่ 18 ตุลามคม 2567 เวลาประมาณ 07.39 น. ได้โดนข่มขู่ผู้จากสามีผู้ว่าจ้างผู้ร้องเกรงว่าตนเองจะไม่ปลอดภัย จึงได้มีการเดินทางแจ้งความกับทางสถานีตำรวจนครบาลธรรมศาลาเพื่อความปลอดภัยของตนเอง การกรณีดังกล่าวผู้ร้องยังคงประสบได้รับความเดือดร้อนอยู่เช่นเดิม ผู้ร้องจึงประสงค์ให้หน่วยงานที่เกี่ยวข้องแก้ไขปัญหากรณีได้รับความเดือดร้อนจากการก่อสร้างรั้วบ้าน เพื่อบรรเทาความเดือดร้อนให้แก่ผู้ร้องต่อไป (รายละเอียดเพิ่มเติมอยู่ในไทม์ไลน์)

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata